Diari Oficial de la Generalitat Valenciana


Sumari del DOGV 7477, del 03-03-2015 (2015/1839)

Resolució de 26 de febrer de 2015, de l'òrgan de contractació, de desistiment del procediment obert número 442/2014. Subministrament per arrendament amb opció de compra d'un neuronavegador o sistema de cirurgia guiada per imatge per al Servici de Neurocirurgia de l'Hospital Universitari i Politécnic La Fe de València i el material fungible necessari per al seu funcionament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7477

Data del DOGV
:   03-03-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/1839


Data del document
:   26-02-2015

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * contracte de subministraments
    * adjudicació de contracte administratiu

Resolució de 26 de febrer de 2015, de l'òrgan de contractació, de desistiment del procediment obert número 442/2014. Subministrament per arrendament amb opció de compra d'un neuronavegador o sistema de cirurgia guiada per imatge per al Servici de Neurocirurgia de l'Hospital Universitari i Politécnic La Fe de València i el material fungible necessari per al seu funcionament.  
 [2015/1839]  
Vist l'expedient 442/2014 relatiu al subministrament per arrendament amb opció de compra d'un neuronavegador o sistema de cirurgia guiada per imatge per al Servici de Neurocirurgia de l'Hospital Universitari i Politècnic La Fe de València i el material fungible necessari per al seu funcionament.   
   
Antecedents de fet  
  
Primer. Per una resolució del gerent i el director econòmic (d'ara en avant l'òrgan de contractació) de data 26 de desembre de 2014, es va ordenar la iniciació de l'expedient administratiu per a la contractació d'un subministrament per arrendament amb opció de compra d'un neuronavegador o sistema de cirurgia guiada per imatge per al Servici de Neurocirurgia de l'Hospital Universitari i Politècnic La Fe de València i el material fungible necessari per al seu funcionament, per un import de 822.160,00 euros (huit-cents vint-i-dos mil cent seixanta euros), sense IVA, i de 994.813,60 euros (nou-cents noranta-quatre mil huit-cents tretze euros amb seixanta cèntims), IVA inclòs, amb un termini d'execució de 36 mesos.   
Segon. Per una resolució de l'òrgan de contractació de data 30 de desembre de 2014 es van aprovar els plecs de clàusules administratives particulars, els plecs de prescripcions tècniques i el gasto i se'n va disposar l'obertura del procediment de licitació.   
Tercer. Que amb data 5 de febrer de 2015 es publica la licitació en el Diario Oficial de la Unión Europea, el dia 10 de febrer de 2015 es publica en el perfil del contractant de la Generalitat Valenciana i el 13 de febrer de 2015 en el Diari Oficial de la Comunitat Valenciana.   
Quart. Que la data límit de presentació d'ofertes és el 13 de març de 2015 a les 14.00 hores, i l'acte d'obertura pública de criteris basats en juís de valor se celebra en data 23 de març de 2015.   
   
Quint. Que s'han detectat diversos errors en els requisits tècnics del plec de condicions tècniques de data 17 de juliol de 2014 que afecten la concurrència de les empreses, sent no esmenables en el moment processal actual de l'expedient.   
   
Fonaments de dret  
   
Primer. L'article 155.2 de Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic assenyala expressament respecte del desistiment del procediment que només podrà acordar-se per l'òrgan de contractació abans de l'adjudicació.   
Segon. L'article 155.4 del TRLCSP, establix que el desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, havent de justificar-se en l'expedient la concurrència de la causa. El desistiment no impedirà la iniciació immediata d'un nou procediment de licitació.   
   
RESOLEM  
   
Primer  
Desistir de la celebració del procediment obert 442/2014, subministrament per arrendament amb opció de compra d'un neuronavegador o sistema de cirurgia guiada per imatge per al Servici de Neurocirurgia de l'Hospital Universitari i Politècnic La Fe de València i el material fungible necessari per al seu funcionament, per les raons motivades en la circumstàncies expressades en el punt sext de l'apartat d'antecedents de fet.   
 Segon  
Que es realitze el corresponent document comptable RA/ d'anulació de crèdit per desistiment de l'expedient de contractació.   
   
Tercer  
Que es procedisca a la seua publicació en els diaris oficials corresponents així com en el perfil del contractant per a general coneixement dels interessats.   
   
València, 26 de febrer de 2015.- (Orde 1/2014, de 23 de gener, DOCV 7202, 29.01.2014) el gerent: Melchor Hoyos García. El director econòmic: Pedro Manuel López Redondo.